phoneee/thai-legal-corpus huggingface dataset:
กฎกระทรวงกฎกระทรวงกำหนดอัตราค่าธรรมเนียมยาสูบพ.ศ. ๒๕๕๕ อาศัยอำนาจตามความในมาตรา ๕ แห่งพระราชบัญญัติยาสูบ พ.ศ. ๒๕๐๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงการคลังออกกฎกระทรวงไว้ดังต่อไปนี้ข้อ ๑ ให้ยกเลิก(๑) กฎกระทรวง ฉบับที่ ๑ (พ.ศ. ๒๕๑๐) ออกตามความในพระราชบัญญัติยาสูบพ.ศ. ๒๕๐๙(๒) กฎกระทรวง ฉบับที่ ๙ (พ.ศ. ๒๕๒๑) ออกตามความในพระราชบัญญัติยาสูบพ.ศ. ๒๕๐๙ข้อ ๒ ให้กำหนดอัตราค่าธรรมเนียม ดังต่อไปนี้รายการอัตรา๑. ใบอนุญาตตั้งสถานีบ่มใบยา สถานีละ ๑,๐๐๐ บาท๒. ใบอนุญาตผู้บ่มใบยา ๒๐ บาทต่อ ๑ โรงบ่ม๓. ใบอนุญาตตั้งโรงอบใบยา โรงละ ๑๐,๐๐๐ บาท๔. ใบอนุญาตผู้อบใบยา ๑,๐๐๐ บาทต่อ ๑ เครื่องอบ๕. ใบอนุญาตผู้ประกอบอุตสาหกรรมยาสูบ(๑) บุหรี่ซิกาแรต(๒) บุหรี่ซิการ์(๓) ยาอัด(๔) ยาเส้น(๕) ยาเส้นปรุง(๖) บุหรี่อื่น(๗) ยาเคี้ยวฉบับละ ๑๐,๐๐๐ บาทฉบับละ ๕๐๐ บาทฉบับละ ๕๐๐ บาทฉบับละ ๑๐๐ บาทฉบับละ ๕๐๐ บาทฉบับละ ๒๕๐ บาทฉบับละ ๒๕๐ บาท๖. ใบอนุญาตขายยาเส้นหรือยาสูบยาเส้นประเภท ๑ ขายโดยไม่จำกัดจำนวนประเภท ๒ ขายครั้งละไม่เกินน้ำหนัก ๒ กิโลกรัมประเภท ๓ ผู้เพาะปลูกต้นยาสูบขายยาเส้นที่ทำจากใบยาที่ปลูกเองยาสูบประเภท ๑ ขายโดยไม่จำกัดจำนวนประเภท ๒ ขายครั้งละไม่เกิน ๒๐,๐๐๐ มวน ถ้าเป็นยาเส้นปรุงหรือยาเคี้ยว ครั้งละไม่เกินสิบกิโลกรัมประเภท ๓ ขายครั้งละไม่เกิน ๑,๐๐๐ มวน ถ้าเป็นยาเส้นปรุงหรือยาเคี้ยว ครั้งละไม่เกิน ๒๐๐ กรัมฉบับละ ๑๐๐ บาทฉบับละ ๑๐ บาทฉบับละ ๑๐ บาทฉบับละ ๑,๐๐๐ บาทฉบับละ ๕๐๐ บาทฉบับละ ๔๐ บาท๗. ใบอนุญาตซื้อใบยาแห้ง ฉบับละ ๓,๐๐๐ บาท๘. ใบอนุญาตนำเมล็ดพันธุ์ยาสูบ ต้นยาสูบ ใบยา ยาอัดยาเส้นหรือยาสูบ เข้ามาในหรือส่งออกไปนอกราชอาณาจักรฉบับละ ๑๐๐ บาท๙. การเปลี่ยนแปลงสถานที่ที่ระบุไว้ในใบอนุญาต ฉบับละ ๑ ใน ๔ ของค่าธรรมเนียมใบอนุญาตนั้น ๆแต่ไม่ต่ำกว่าห้าบาท๑๐. การโอนใบอนุญาต ฉบับละ ๑ ใน ๔ ของค่าธรรมเนียมใบอนุญาตนั้น ๆแต่ไม่ต่ำกว่าห้าบาท๑๑. การออกใบแทนใบอนุญาต ฉบับละ ๑ ใน ๑๐ ของค่าธรรมเนียมใบอนุญาตนั้น ๆแต่ไม่ต่ำกว่าห้าบาทข้อ ๓[๑] กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปให้ไว้ณ วันที่ ๒๑ สิงหาคม พ.ศ. ๒๕๕๕กิตติรัตน์ณ ระนองรัฐมนตรีว่าการกระทรวงการคลังหมายเหตุ:- เหตุผลในการประกาศใช้กฎกระทรวงฉบับนี้ คือโดยที่อัตราค่าธรรมเนียมยาสูบตามกฎกระทรวงที่ออกตามความในพระราชบัญญัติยาสูบ พ.ศ.๒๕๐๙ได้ใช้บังคับมาเป็นเวลานานสมควรปรับปรุงอัตราค่าธรรมเนียมยาสูบเพื่อให้เหมาะสมกับสภาวการณ์เศรษฐกิจในปัจจุบันและเพิ่มรายได้ของประเทศรวมทั้งเพื่อเป็นการลดการบริโภคยาสูบ จึงจำเป็นต้องออกกฎกระทรวงนี้ปริยานุช/ผู้จัดทำ๒๔ สิงหาคม๒๕๕๕ชาญ/ผู้ตรวจ๓๑ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๘๐ ก/หน้า ๕๗/๒๑ สิงหาคม ๒๕๕๕
ประกาศคณะปฏิรูปการปกครองในระบอบประชาธิปไตยประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขฉบับที่๓[๑] ตามที่คณะปฏิรูปการปกครองในระบอบประชาธิปไตย ได้ทำการยึดอำนาจปกครองประเทศไว้เรียบร้อยแล้วนั้นเพื่อความสงบเรียบร้อยในการปกครองประเทศ คณะปฏิรูปการปกครองในระบอบประชาธิปไตย จึงให้๑. รัฐธรรมนูญแห่งราชอาณาจักรไทย พุทธศักราช ๒๕๔๐สิ้นสุดลง๒. วุฒิสภา สภาผู้แทนราษฎร คณะรัฐมนตรี และศาลรัฐธรรมนูญสิ้นสุดลงพร้อมกับรัฐธรรมนูญ๓. องคมนตรี คงดำรงตำแหน่งและปฏิบัติหน้าที่ต่อไป๔. ศาลทั้งหลาย นอกจากศาลรัฐธรรมนูญ คงมีอำนาจในการพิจารณาพิพากษาอรรถคดีตามบทกฎหมายตามประกาศคณะปฏิรูปการปกครองในระบอบประชาธิปไตยประกาศณ วันที่ ๑๙ กันยายน พุทธศักราช ๒๕๔๙พลเอกสนธิ บุญยรัตกลินหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขนันทนา/ผู้จัดทำ๒๒ กันยายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๙๕ ก/หน้า ๕/๒๐ กันยายน ๒๕๔๙
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๗๑๖ (พ.ศ. ๒๕๕๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมยานยนต์ที่ใช้บนถนน- ส่วนควบและเครื่องอุปกรณ์ระบบเชื้อเพลิงก๊าซธรรมชาติอัดเล่ม11 อุปกรณ์ผสมก๊าซ/อากาศ[๑] อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมยานยนต์ที่ใช้บนถนน- ส่วนควบและเครื่องอุปกรณ์ระบบเชื้อเพลิงก๊าซธรรมชาติอัด เล่ม 11อุปกรณ์ผสมก๊าซ/อากาศ มาตรฐานเลขที่ มอก. 2325 เล่ม11 - 2550 ไว้ ดังมีรายละเอียดต่อท้ายประกาศนี้ประกาศณ วันที่ ๒๖ มีนาคม พ.ศ. ๒๕๕๐โฆสิตปั้นเปี่ยมรัษฎ์รัฐมนตรีว่าการกระทรวงอุตสาหกรรม[เอกสารแนบท้าย]๑.มาตรฐานผลิตภัณฑ์อุตสาหกรรมยานยนต์ที่ใช้บนถนน - ส่วนควบและเครื่องอุปกรณ์ระบบเชื้อเพลิงก๊าซธรรมชาติอัดเล่ม 11 อุปกรณ์ผสมก๊าซ/อากาศ (มอก. 2325 เล่ม11 2550 ISO 15500-11 : 2001)(ดูข้อมูลจากภาพกฎหมาย)วัชศักดิ์/ผู้จัดทำ๕กรกฎาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๗๗ ง/หน้า ๗/๒๗ มิถุนายน ๒๕๕๐
คำพิพากษาศาลฎีกาที่ 810/2520หลักกฎหมาย: จำเลยบอกผู้เสียหายว่าเป็นตำรวจ ขอค้นบ้าน และเข้าไปในบ้าน แล้วขู่เอาทรัพย์ไป ดังนี้ จำเลยยังไม่ได้ทำการเป็นเจ้าพนักงานไม่เป็นความผิดตาม มาตรา 145 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 810/2520พนักงานอัยการกรมอัยการโจทก์นายอนุชา เกตุเรืองโรจน์ กับพวกจำเลย ป.อ. ม. 145จำเลยบอกผู้เสียหายว่าเป็นตำรวจ ขอค้นบ้าน และเข้าไปในบ้าน แล้วขู่เอาทรัพย์ไป ดังนี้ จำเลยยังไม่ได้ทำการเป็นเจ้าพนักงานไม่เป็นความผิดตาม มาตรา 145(ประเสริฐ วราภรณ์-มาโนช จรมาศ-สมชัย ทรัพยวณิช)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 810/2520พนักงานอัยการกรมอัยการโจทก์นายอนุชา เกตุเรืองโรจน์ กับพวกจำเลย ป.อ. ม. 145จำเลยบอกผู้เสียหายว่าเป็นตำรวจ ขอค้นบ้าน และเข้าไปในบ้าน แล้วขู่เอาทรัพย์ไป ดังนี้ จำเลยยังไม่ได้ทำการเป็นเจ้าพนักงานไม่เป็นความผิดตาม มาตรา 145(ประเสริฐ วราภรณ์-มาโนช จรมาศ-สมชัย ทรัพยวณิช)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในเขตสุขาภิบาลบางแห่งพ.ศ. ๒๕๓๕ ภูมิพลอดุลยเดชป.ร.ให้ไว้ ณ วันที่๒๑ ธันวาคม พ.ศ. ๒๕๓๕เป็นปีที่ ๔๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตสุขาภิบาลบางแห่งอาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย และมาตรา ๒ แห่งพระราชบัญญัติควบคุมอาคารพ.ศ. ๒๕๒๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตสุขาภิบาลบางแห่ง พ.ศ. ๒๕๓๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ใช้พระราชบัญญัติควบคุมอาคาร พ.ศ. ๒๕๒๒บังคับในเขตสุขาภิบาล ดังต่อไปนี้(๑)สุขาภิบาลไร่ใหม่ อำเภอกุยบุรี สุขาภิบาลทับสะแก อำเภอทับสะแกสุขาภิบาลกำเนิดนพคุณ อำเภอบางสะพาน สุขาภิบาลปากน้ำปราณ สุขาภิบาลไร่เก่าอำเภอปราณบุรี และสุขาภิบาลคลองวาฬ อำเภอเมืองประจวบคีรีขันธ์จังหวัดประจวบคีรีขันธ์(๒)สุขาภิบาลประจันตคาม อำเภอประจันตคาม จังหวัดปราจีนบุรี(๓)สุขาภิบาลทับกวาง อำเภอแก่งคอย สุขาภิบาลวังม่วง กิ่งอำเภอวังม่วง อำเภอมวกเหล็กและสุขาภิบาลหนองแซง อำเภอหนองแซง จังหวัดสระบุรี(๔)สุขาภิบาลกุดข้าวปุ้น อำเภอกุดข้าวปุ้น สุขาภิบาลบ้านด่าน อำเภอโขงเจียมสุขาภิบาลชานุมาน อำเภอชานุมาน สุขาภิบาลนาจะหลวย อำเภอนาจะหลวย สุขาภิบาลน้ำยืน อำเภอน้ำยืน สุขาภิบาลบุณฑริก อำเภอบุณฑริกสุขาภิบาลพนา อำเภอพนา สุขาภิบาลเสนางคนิคม อำเภอเสนางคนิคมและสุขาภิบาลหัวตะพาน อำเภอหัวตะพาน จังหวัดอุบลราชธานีมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากในเขตสุขาภิบาลบางแห่ง กำลังมีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในเขตสุขาภิบาลดังกล่าวเพื่อประโยชน์ในด้านการควบคุมเกี่ยวกับความมั่นคง แข็งแรง ความปลอดภัยการป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้สรัลพร/พิมพ์๑๕ มกราคม ๒๕๕๑ฐิติพงษ์/ตรวจ๒๙ มกราคม ๒๕๕๑โชติกานต์/ปรับปรุง๒๑ เมษายน ๒๕๖๓ปาจรีย์/ตรวจ๑๖ กันยายน ๒๕๖๓[๑] ราชกิจจานุเบกษาเล่ม ๑๐๙/ตอนที่ ๑๒๕/หน้า ๑๓/๒๙ ธันวาคม ๒๕๓๕
คำพิพากษาศาลฎีกาที่ 63709หลักกฎหมาย: การที่ศาลชั้นต้นพิพากษายกฟ้องโจทก์ ตามประมวลกฎหมายวิธีพิจารณาความอาญา มาตรา 166,181 เป็นการชอบด้วยกฎหมายหรือไม่ เป็นปัญหาข้อกฎหมาย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 664/2523พนักงานอัยการจังหวัดแพร่โจทก์นายนิคม ศิริวรเวทย์จำเลย ป.วิ.อ. ม. 220การที่ศาลชั้นต้นพิพากษายกฟ้องโจทก์ ตามประมวลกฎหมายวิธีพิจารณาความอาญา มาตรา 166,181 เป็นการชอบด้วยกฎหมายหรือไม่ เป็นปัญหาข้อกฎหมาย(โสพิทย์ คังคะเกตุ-พิศิษฏ์ เทศะบำรุง-จินดา บุญศิริ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 664/2523พนักงานอัยการจังหวัดแพร่โจทก์นายนิคม ศิริวรเวทย์จำเลย ป.วิ.อ. ม. 220การที่ศาลชั้นต้นพิพากษายกฟ้องโจทก์ ตามประมวลกฎหมายวิธีพิจารณาความอาญา มาตรา 166,181 เป็นการชอบด้วยกฎหมายหรือไม่ เป็นปัญหาข้อกฎหมาย(โสพิทย์ คังคะเกตุ-พิศิษฏ์ เทศะบำรุง-จินดา บุญศิริ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๔๘๑ (พ.ศ. ๒๕๔๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องแก้ไขมาตรฐานผลิตภัณฑ์อุตสาหกรรมดินสอสี(แก้ไข ครั้งที่ ๑) โดยที่เป็นการสมควรแก้ไขเพิ่มเติมมาตรฐานผลิตภัณฑ์อุตสาหกรรมดินสอสี มาตรฐานเลขที่ มอก. 1147-2536อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ รัฐมนตรีว่าการกระทรวงอุตสาหกรรมออกประกาศแก้ไขเพิ่มเติมมาตรฐานผลิตภัณฑ์อุตสาหกรรมดินสอสี มาตรฐานเลขที่ มอก. 1147-2536 ท้ายประกาศกระทรวงอุตสาหกรรม ฉบับที่ ๑๘๗๖ (พ.ศ.๒๕๓๖) ลงวันที่ ๒๓ เมษายน พ.ศ. ๒๕๓๖ ดังต่อไปนี้๑. ให้แก้หมายเลขมาตรฐานเลขที่ มอก.1147-2536 เป็น มอก. 1147-2549๒. ให้ยกเลิกความในข้อ ๕.๖ และให้ใช้ความต่อไปนี้แทน๕.๖ สารเป็นพิษวัสดุที่ใช้เคลือบผิวดินสอสีต้องปราศจากสารเป็นพิษที่เป็นอันตรายต่อสุขภาพโดยเมื่อทดสอบปริมาณโลหะหนักตาม ISO 8124-3 Safety oftoys-Part 3 : Migration of certain elements (ฉบับล่าสุด)แล้ว ปริมาณโลหะหนักในสารละลายที่สกัดได้ต้องไม่เกินเกณฑ์ที่กำหนดในตารางที่ ๑ตารางที่๑ ปริมาณโลหะหนักในสารละลายที่สกัดได้(ข้อ๕.๖)โลหะหนักเกณฑ์ที่กำหนดmg/kgพลวง60สารหนู25แบเรียม1000แคดเมียม75โครเมียม60ตะกั่ว90ปรอท60ซีลีเนียม500๓. ให้ยกเลิกความในข้อ ๗.๔๔. ให้ยกเลิกความในข้อ ๘.๒.๔ และให้ใช้ความต่อไปนี้แทน๘.๒.๔ การชักตัวอย่างและการยอมรับสำหรับการทดสอบสารเป็นพิษ๘.๒.๔.๑ ให้ชักตัวอย่างจากรุ่นเดียวกันจำนวน ๒ หน่วยภาชนะบรรจุแล้วชักตัวอย่างมาภาชนะบรรจุละ๒ แท่ง โดยสุ่มเลือกสีที่แตกต่างกัน ถ้าตัวอย่างแต่ละสีไม่เพียงพอสำหรับการทดสอบ ให้ชักตัวอย่างจากรุ่นเดียวกันและเป็นสีเดียวกับครั้งแรกเพิ่มเติมให้เพียงพอสำหรับการทดสอบและในการทดสอบให้แยกทดสอบแต่ละสีโดยใช้ตัวอย่างรวม๘.๒.๔.๒ ตัวอย่างทุกตัวอย่างต้องเป็นไปตามข้อ ๕.๖ จึงจะถือว่าไส้ดินสอสีรุ่นนั้นเป็นไปตามเกณฑ์ที่กำหนดทั้งนี้ ให้มีผลเมื่อพ้นกำหนด ๙๐ วัน นับแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๒๔ มีนาคม พ.ศ. ๒๕๔๙สุริยะจึงรุ่งเรืองกิจรัฐมนตรีว่าการกระทรวงอุตสาหกรรมนันทนา/ผู้จัดทำ๒๗ กรกฎาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๖๘ ง/หน้า ๒๓/๒๐ กรกฎาคม ๒๕๔๙
ประกาศกระทรวงการคลังเรื่อง ขยายกําหนดเวลาการยื่นแบบแสดงรายการและชําระภาษีอากรให้แก่ผู้มีหน้าที่เสียภาษีหรือนําส่งภาษีในท้องที่ที่เกิดภัยพิบัติอุทกภัย(ฉบับที่ 1)------------------------------------------ โดยที่ได้เกิดภัยพิบัติอุทกภัยในพื้นที่อําเภอถลาง จังหวัดภูเก็ต เป็นเหตุให้ผู้มีหน้าที่เสียภาษี หรือนําส่งภาษีในท้องที่ไม่อาจประกอบกิจการได้ตามปกติและไม่สามารถยื่นแบบแสดงรายการ และชําระภาษีอากรภายในกําหนดเวลาที่ประมวลรัษฎากรกําหนด รัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติอุทกภัย ไม่ต้องเสียเบี้ยปรับเงินเพิ่มและค่าปรับอาญา จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากรอนุมัติให้ขยายกําหนดเวลาการยื่นแบบแสดงรายการและชําระภาษีอากรตามประมวลรัษฎากร ให้แก่ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติอุทกภัย ดังต่อไปนี้ ข้อ ๑ ให้ขยายกําหนดเวลาการยื่นแบบแสดงรายการและชําระภาษีอากรให้แก่ผู้มีหน้าที่เสียภาษี หรือนําส่งภาษีในท้องที่สํานักงานสรรพากรพื้นที่สาขาถลาง ซึ่งอยู่ในท้องที่ความรับผิดชอบของสํานักงาน สรรพากรพื้นที่ภูเก็ต สํานักงานสรรพากรภาค 11 ดังนี้ 1.1 ให้ขยายกําหนดเวลาการยื่นแบบแสดงรายการและชําระภาษีมูลค่าเพิ่มตามมาตรา 83 แห่งประมวลรัษฎากร สําหรับเดือนภาษีสิงหาคม 2560 ซึ่งจะต้องยื่นแบบและชําระภาษีภายในวันที่ 15 กันยายน 2560 ออกไปเป็นภายในวันที่ 15 ตุลาคม 2560 1.2 ให้ขยายกําหนดเวลาการยื่นแบบแสดงรายการและชําระภาษีธุรกิจเฉพาะตามมาตรา 91/10 แห่งประมวลรัษฎากร ซึ่งจะต้องยื่นแบบและชําระภาษีภายในวันที่ 15 กันยายน 2560 ออกไปเป็นภายในวันที่ 15 ตุลาคม 2560 ทั้งนี้ ไม่รวมถึงการยื่นแบบแสดงรายการและชําระภาษีธุรกิจเฉพาะ สําหรับการขายอสังหาริมทรัพย์เป็นทางค้าหรือหากําไรไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา 91/2 (6) แห่งประมวลรัษฎากรข้อ ๒ แบบแสดงรายการภาษีที่ผู้มีหน้าที่เสียภาษีหรือนําส่งภาษี ได้รับการขยายกําหนดเวลาการยื่นแบบแสดงรายการและชําระภาษีตามประกาศกระทรวงการคลังนี้ มีดังนี้ 2.1 ภาษีมูลค่าเพิ่ม ตามแบบ ภ.พ. 30 2.2 ภาษีธุรกิจเฉพาะ ตามแบบ ภ.ธ. 40ผู้มีอํานาจลงนาม - ประกาศ ณ วันที่ 24 ตุลาคม พ.ศ. 2560อภิศักดิ์ ตันติวรวงศ์รัฐมนตรีว่าการกระทรวงการคลัง
คำพิพากษาศาลฎีกาที่ 927/2485หลักกฎหมาย: ผู้แทนโดยชอบธรรมของผู้เยาว์กู้ยืมแทนผู้เยาว์. เอาทรัพย์ของผู้เยาว์ไปเป็นประกันเงินกู้.ไม่จำต้องขออนุญาตต่อศาลดั่งที่บัญญัติไว้ใน ประมวลกฎหมายแพ่งและพาณิชย์ มาตรา1546(3) เพราะไม่ใช่กรณีที่เอาทรัพย์ของผู้เยาว์ไปให้กู้ยืม. ประชุมใหญ่ ครั้งที่ 24/2485. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 927/2485นางสาคร แสวงสินโจทก์นายบุญชู เข็มทรัพย์ กับพวกจำเลย ป.พ.พ. ม. 1546, ม. 22, ม. 23, ม. 24, ม. 26, ม. 653ผู้แทนโดยชอบธรรมของผู้เยาว์กู้ยืมแทนผู้เยาว์. เอาทรัพย์ของผู้เยาว์ไปเป็นประกันเงินกู้.ไม่จำต้องขออนุญาตต่อศาลดั่งที่บัญญัติไว้ใน ประมวลกฎหมายแพ่งและพาณิชย์ มาตรา1546(3) เพราะไม่ใช่กรณีที่เอาทรัพย์ของผู้เยาว์ไปให้กู้ยืม. ประชุมใหญ่ ครั้งที่ 24/2485.(อ.ช. เพ็นชาติ-ว.จ. นิติสาตรไพสาล-ธรรมบัณฑิต บุนยะปานะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 927/2485นางสาคร แสวงสินโจทก์นายบุญชู เข็มทรัพย์ กับพวกจำเลย ป.พ.พ. ม. 1546, ม. 22, ม. 23, ม. 24, ม. 26, ม. 653ผู้แทนโดยชอบธรรมของผู้เยาว์กู้ยืมแทนผู้เยาว์. เอาทรัพย์ของผู้เยาว์ไปเป็นประกันเงินกู้.ไม่จำต้องขออนุญาตต่อศาลดั่งที่บัญญัติไว้ใน ประมวลกฎหมายแพ่งและพาณิชย์ มาตรา1546(3) เพราะไม่ใช่กรณีที่เอาทรัพย์ของผู้เยาว์ไปให้กู้ยืม. ประชุมใหญ่ ครั้งที่ 24/2485.(อ.ช. เพ็นชาติ-ว.จ. นิติสาตรไพสาล-ธรรมบัณฑิต บุนยะปานะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ข้อบังคับเจ้าพนักงานจราจรจังหวัดสมุทรปราการข้อบังคับเจ้าพนักงานจราจรจังหวัดสมุทรปราการว่าด้วยการห้ามรถทุกชนิดเดินในงานนมัสการหลวงพ่อปานพ.ศ. ๒๕๕๔[๑] ด้วยในระหว่างวันที่ ๓ พฤศจิกายน พ.ศ. ๒๕๕๔ ถึงวันที่ ๕ พฤศจิกายน๒๕๕๔ คณะกรรมการจัดงานนมัสการหลวงพ่อปาน ได้กำหนดจัดงานนมัสการหลวงพ่อปาน ประจำปี พ.ศ.๒๕๕๔ ณ บริเวณหน้าที่ว่าการอำเภอบางบ่อ ตำบลบางบ่อ อำเภอบางบ่อ จังหวัดสมุทรปราการซึ่งในงานนี้จะมีประชาชนชาวจังหวัดสมุทรปราการและจังหวัดใกล้เคียงเดินทางเข้ามานมัสการหลวงพ่อปานและเที่ยวชมงานออกร้านมหรสพต่าง ๆในบริเวณงานเป็นจำนวนมากฉะนั้น เพื่อให้เกิดความปลอดภัยและสะดวกในการจราจรอาศัยอำนาจตามความในมาตรา ๑๓๙ (๑), (๒), (๓), (๔)และ (๙) แห่งพระราชบัญญัติจราจรทางบก พุทธศักราช ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพบุคคลซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายผู้บังคับการตำรวจภูธรจังหวัดสมุทรปราการในฐานะเจ้าพนักงานจราจรจังหวัดสมุทรปราการจึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับเจ้าพนักงานจราจรจังหวัดสมุทรปราการ ว่าด้วยการห้ามรถทุกชนิดเดินในงานนมัสการหลวงพ่อปานพ.ศ. ๒๕๕๔ข้อ ๒ ข้อบังคับนี้ให้ใช้ตั้งแต่วันที่๓ พฤศจิกายน ถึงวันที่ ๕ พฤศจิกายน ๒๕๕๔ข้อ ๓ ห้ามรถทุกชนิดเดินเข้าไปในบริเวณงานตั้งแต่เวลา ๑๕.๐๐ นาฬิกา ถึงเวลา ๐๒.๐๐ นาฬิกา ของวันรุ่งขึ้น ช่วงระหว่างวันที่๓ พฤศจิกายน ถึงวันที่ ๕ พฤศจิกายน พ.ศ. ๒๕๕๔ ในถนนดังต่อไปนี้๓.๑ ถนนรัตนราช ตั้งแต่แยกตัดกับถนนบายพาส จนถึงสะพานข้ามคลองสำโรง (โค้งรังสรรค์)๓.๒ ถนนปานวิถี ตั้งแต่สะพานข้ามคลองสำโรง (โค้งรังสรรค์)จนถึงแยกตัดกับถนนเทพารักษ์๓.๓ ถนนสายวัดบางบ่อ ตั้งแต่แยกตัดกับถนนปานวิถีจนถึงหน้าโรงเรียนสามัคคีข้อ ๔ กำหนดให้เดินรถทางเดียวในถนน ตั้งแต่เวลา๐๒.๐๐ นาฬิกา ถึง เวลา ๑๕.๐๐ นาฬิกา ช่วงระหว่างวันที่ ๓ พฤศจิกายน ถึงวันที่ ๕พฤศจิกายน พ.ศ. ๒๕๕๔ ในถนนดังต่อไปนี้๔.๑ ถนนรัตนราช ตั้งแต่แยกตัดกับซอยเซนเดย์ จนถึงสะพานข้ามคลองสำโรง (โค้งรังสรรค์)๔.๒ ถนนปานวิถี ตั้งแต่สะพานคลองสำโรง (โค้งรังสรรค์)จนถึงแยกตัดกับถนนสายวัดบางบ่อข้อ ๕ ข้อบังคับนี้มิให้ใช้บังคับกับรถที่ได้รับอนุญาตจากเจ้าพนักงานจราจรข้อ ๖ บรรดาข้อบังคับประกาศ ระเบียบใดที่ขัดแย้งกับข้อบังคับนี้ให้ยกเลิกและใช้ข้อบังคับนี้แทนประกาศณ วันที่ ๓๑ ตุลาคม พ.ศ. ๒๕๕๔พลตำรวจตรีจิตติ รอดบางยางเจ้าพนักงานจราจรจังหวัดสมุทรปราการปริยานุช/ผู้จัดทำ๑๕ พฤศจิกายน๒๕๕๔ปณตภร/ผู้ตรวจ๒๘ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๕ ง/หน้า ๓๓/๑๑ พฤศจิกายน ๒๕๕๔
คำพิพากษาศาลฎีกาที่ 63137หลักกฎหมาย: ฎีกาว่า ศาลอุทธรณ์รับฟังข้อเท็จจริงต่างๆ ตามเอกสารอันเป็นข้อเท็จจริงที่ไม่ชอบด้วยกฎหมายแล้วนำมาปรับบทกฎหมายเป็นข้อยกฟ้องโจทก์เป็นการคลาดเคลื่อนในข้อกฎหมายและฎีกาว่าข้อเท็จจริงดังกล่าวไม่เพียงพอแก่การวินิจฉัยข้อกฎหมาย เพราะจำเลยนำสืบไม่สมเหตุผลที่จำเลยอ้างดังนี้เป็นฎีกาในปัญหาข้อเท็จจริง เมื่อศาลอุทธรณ์พิพากษายืนให้ยกฟ้องโจทก์ในปัญหาข้อเท็จจริง ต้องห้ามฎีกาตามประมวลกฎหมายวิธีพิจารณาความอาญา มาตรา 220 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 855/2519นายหยวก พันธุ์ประทุมวงศ์โจทก์นายดุสิต เครือแก้วจำเลย ป.วิ.อ. ม. 220ฎีกาว่า ศาลอุทธรณ์รับฟังข้อเท็จจริงต่างๆ ตามเอกสารอันเป็นข้อเท็จจริงที่ไม่ชอบด้วยกฎหมายแล้วนำมาปรับบทกฎหมายเป็นข้อยกฟ้องโจทก์เป็นการคลาดเคลื่อนในข้อกฎหมายและฎีกาว่าข้อเท็จจริงดังกล่าวไม่เพียงพอแก่การวินิจฉัยข้อกฎหมาย เพราะจำเลยนำสืบไม่สมเหตุผลที่จำเลยอ้างดังนี้เป็นฎีกาในปัญหาข้อเท็จจริง เมื่อศาลอุทธรณ์พิพากษายืนให้ยกฟ้องโจทก์ในปัญหาข้อเท็จจริง ต้องห้ามฎีกาตามประมวลกฎหมายวิธีพิจารณาความอาญา มาตรา 220(ชลอ จามรมาน-สมคิด มงคลชาติ-อุดม ทันด่วน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 855/2519นายหยวก พันธุ์ประทุมวงศ์โจทก์นายดุสิต เครือแก้วจำเลย ป.วิ.อ. ม. 220ฎีกาว่า ศาลอุทธรณ์รับฟังข้อเท็จจริงต่างๆ ตามเอกสารอันเป็นข้อเท็จจริงที่ไม่ชอบด้วยกฎหมายแล้วนำมาปรับบทกฎหมายเป็นข้อยกฟ้องโจทก์เป็นการคลาดเคลื่อนในข้อกฎหมายและฎีกาว่าข้อเท็จจริงดังกล่าวไม่เพียงพอแก่การวินิจฉัยข้อกฎหมาย เพราะจำเลยนำสืบไม่สมเหตุผลที่จำเลยอ้างดังนี้เป็นฎีกาในปัญหาข้อเท็จจริง เมื่อศาลอุทธรณ์พิพากษายืนให้ยกฟ้องโจทก์ในปัญหาข้อเท็จจริง ต้องห้ามฎีกาตามประมวลกฎหมายวิธีพิจารณาความอาญา มาตรา 220(ชลอ จามรมาน-สมคิด มงคลชาติ-อุดม ทันด่วน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรุงเทพมหานคร ประกาศกรุงเทพมหานครเรื่องยกเลิกตำแหน่งกำนัน ผู้ใหญ่บ้าน ผู้ช่วยผู้ใหญ่บ้านแพทย์ประจำตำบลและสารวัตรกำนันในเขตกรุงเทพมหานคร ด้วยกรุงเทพมหานครเห็นว่าตำแหน่งกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบลและสารวัตรกำนันในเขตกรุงเทพมหานครหมดความจำเป็นลงและได้ออกประกาศกรุงเทพมหานครเรื่อง การกำหนดระยะเวลาการคงอยู่ของตำแหน่งกำนัน ผู้ใหญ่บ้าน แพทย์ประจำตำบลสารวัตรกำนัน และผู้ช่วยผู้ใหญ่บ้านในเขตกรุงเทพมหานคร ฉบับลงวันที่ ๑๗ มกราคม๒๕๔๓ โดยมีเจตนายกเลิกตำแหน่งกำนัน ผู้ใหญ่บ้าน แพทย์ประจำตำบล สารวัตรกำนันและผู้ช่วยผู้ใหญ่บ้านในเขตกรุงเทพมหานครทั้งหมด ให้เสร็จสิ้นภายในวันที่ ๓๐กันยายน ๒๕๔๗ ดังนั้น เพื่อให้สอดคล้องกับบทบัญญัติในมาตรา ๑๓๒แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘สมควรออกประกาศยกเลิกตำแหน่งกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบลและสารวัตรกำนันในเขตกรุงเทพมหานครอาศัยอำนาจตามความในมาตรา๔๙ และมาตรา ๑๓๒ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงออกประกาศไว้ ดังต่อไปนี้๑. ให้ยกเลิกประกาศกรุงเทพมหานคร เรื่อง การกำหนดระยะเวลาการคงอยู่ของตำแหน่งกำนันผู้ใหญ่บ้าน แพทย์ประจำตำบล สารวัตรกำนัน และผู้ช่วยผู้ใหญ่บ้านในเขตกรุงเทพมหานครฉบับลงวันที่ ๒๗ สิงหาคม ๒๕๔๗ ๒.ให้ยกเลิกตำแหน่งกำนัน ผู้ใหญ่บ้าน ผู้ช่วยผู้ใหญ่บ้านแพทย์ประจำตำบลและสารวัตรกำนันในเขตกรุงเทพมหานครในส่วนที่ผู้ดำรงตำแหน่งดังกล่าวได้พ้นจากตำแหน่งหรือครบวาระไปแล้วตามประกาศกรุงเทพมหานครเรื่อง การกำหนดระยะเวลาการคงอยู่ของตำแหน่งกำนัน ผู้ใหญ่บ้าน แพทย์ประจำตำบลสารวัตรกำนัน และผู้ช่วยผู้ใหญ่บ้านในเขตกรุงเทพมหานคร ฉบับลงวันที่ ๑๗ มกราคม๒๕๔๓ ส่วนตำแหน่งกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบลและสารวัตรกำนันที่ยังมีผู้ดำรงตำแหน่งอยู่ในวันที่ประกาศกรุงเทพมหานครนี้ใช้บังคับให้ยกเลิกตำแหน่งดังกล่าวทันทีที่ผู้ดำรงตำแหน่งพ้นจากตำแหน่งหรือครบวาระตามกฎหมายว่าด้วยลักษณะปกครองท้องที่และให้ยกเลิกตำแหน่งกำนัน ผู้ใหญ่บ้าน ผู้ช่วยผู้ใหญ่บ้านแพทย์ประจำตำบลและสารวัตรกำนัน ที่เหลือทั้งหมดในวันที่ ๓๐ กันยายน ๒๕๔๘๓.ให้ยกเลิกตำแหน่งสารวัตรกำนันเมื่อกำนันที่ตนเองสังกัดพ้นจากตำแหน่งหรือตำแหน่งกำนันถูกยกเลิก๔.ประกาศกรุงเทพมหานคร เรื่อง การกำหนดระยะเวลาการคงอยู่ของตำแหน่งกำนัน ผู้ใหญ่บ้านแพทย์ประจำตำบล สารวัตรกำนัน และผู้ช่วยผู้ใหญ่บ้านในเขตกรุงเทพมหานครฉบับลงวันที่ ๑๗ มกราคม ๒๕๔๓ ในส่วนที่ขัดหรือแย้งกับประกาศกรุงเทพมหานครนี้ให้ใช้ประกาศกรุงเทพมหานครนี้แทน๕[๑].ประกาศกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๗ กันยายน พ.ศ. ๒๕๔๗อภิรักษ์ โกษะโยธินผู้ว่าราชการกรุงเทพมหานครญาณี/พิมพ์๖มกราคม ๒๕๔๘สุนันทา/นวพร/ตรวจ๒๖มกราคม ๒๕๔๗A+B[๑] รก.๒๕๔๗/พ๑๐๘ง/๒๖/๒๙กันยายน ๒๕๔๗
คำพิพากษาศาลฎีกาที่ 65272หลักกฎหมาย: ฎีกาผู้ร้องที่คัดค้านว่าศาลชั้นต้นใช้ดุลพินิจชั่งน้ำหนักพยานหลักฐานในการไต่สวนมูลฟ้องไม่เหมาะสม เป็นฎีกาปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 849/2518บริษัทเอ.อาร์.ซี.โอเคมี จำกัดฯโจทก์นายแพทย์จิตต์ เหมะจุฑา กับพวกจำเลย ป.วิ.อ. ม. 220ฎีกาผู้ร้องที่คัดค้านว่าศาลชั้นต้นใช้ดุลพินิจชั่งน้ำหนักพยานหลักฐานในการไต่สวนมูลฟ้องไม่เหมาะสม เป็นฎีกาปัญหาข้อเท็จจริง(ชลอ จามรมาน-ชุ่ม สุนทรธัย-อุดม ทันด่วน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 849/2518บริษัทเอ.อาร์.ซี.โอเคมี จำกัดฯโจทก์นายแพทย์จิตต์ เหมะจุฑา กับพวกจำเลย ป.วิ.อ. ม. 220ฎีกาผู้ร้องที่คัดค้านว่าศาลชั้นต้นใช้ดุลพินิจชั่งน้ำหนักพยานหลักฐานในการไต่สวนมูลฟ้องไม่เหมาะสม เป็นฎีกาปัญหาข้อเท็จจริง(ชลอ จามรมาน-ชุ่ม สุนทรธัย-อุดม ทันด่วน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศการท่าเรือแห่งประเทศไทยประกาศการท่าเรือแห่งประเทศไทยเรื่องการเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง[๑] ตามประกาศการท่าเรือแห่งประเทศไทยกำหนดให้มีการเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูงนั้น เพื่อให้สอดคล้องกับสถานการณ์ปัจจุบัน อาศัยอำนาจตามความในมาตรา ๙ (๓)และมาตรา ๒๙ วรรคหนึ่ง (๑) และวรรคสอง แห่งพระราชบัญญัติการท่าเรือแห่งประเทศไทยพ.ศ. ๒๔๙๔ ประกอบกับข้อ ๔ และข้อ ๑๓ของระเบียบการท่าเรือแห่งประเทศไทยว่าด้วยการใช้ท่าเรือ บริการ และความสะดวกต่าง ๆพ.ศ. ๒๕๔๔ ผู้อำนวยการการท่าเรือแห่งประเทศไทย ซึ่งได้รับมอบหมายจากคณะกรรมการการท่าเรือแห่งประเทศไทยจึงให้ดำเนินการดังนี้ข้อ ๑ ยกเลิกประกาศการท่าเรือแห่งประเทศไทยลงวันที่ ๙ ธันวาคม ๒๕๕๒ เรื่อง การเรียกเก็บค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูงข้อ ๒ กำหนดอัตราค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง(ไม่รวมภาษีมูลค่าเพิ่ม) โดยให้มีผลตั้งแต่วันที่ ๑ เมษายน ๒๕๕๓ ดังนี้๒.๑ ท่าเรือกรุงเทพ๒.๑.๑เรือลากจูงต่ำกว่า ๒,๐๐๐ แรงม้า ๕๙๕บาท/ชั่วโมง๒.๑.๒ เรือลากจูงตั้งแต่๒,๐๐๐ แรงม้าขึ้นไป ๑,๒๘๖บาท/ชั่วโมง๒.๒ ท่าเรือแหลมฉบัง ๑,๗๖๔บาท/ชั่วโมงข้อ ๓ อัตราค่าธรรมเนียมพิเศษตามข้อ ๒กรณีเศษของชั่วโมงไม่ถึง ๓๐ นาที คิด ๓๐ นาที และหากเกิน ๓๐ นาทีแต่ไม่ถึงหนึ่งชั่วโมง คิดหนึ่งชั่วโมงข้อ ๔ การท่าเรือแห่งประเทศไทยจะทบทวนอัตราค่าธรรมเนียมตามข้อ๒ ทุกวันที่ ๑ มกราคม ๑ เมษายน ๑ กรกฎาคม และ ๑ ตุลาคมของทุกปีซึ่งใช้ผลต่างของราคาน้ำมันดีเซลของบริษัท ปตท. จำกัด (มหาชน)ระหว่างราคาเฉลี่ยในระยะเวลา ๓ เดือนที่ผ่านมาเปรียบเทียบกับราคาเฉลี่ยทั้งปีของปีพ.ศ. ๒๕๔๗ และจะปรับปรุงในกรณีที่ผลการคำนวณอัตราค่าธรรมเนียมมีการเปลี่ยนแปลงเกินกว่าร้อยละ๕ประกาศณ วันที่ ๑๕ มีนาคม พ.ศ. ๒๕๕๓เฉลิมชัยมีคุณเอี่ยมผู้อำนวยการการท่าเรือแห่งประเทศไทยปริยานุช/ผู้จัดทำ๑๖มิถุนายน ๒๕๕๓นันท์นภัสร์/ตรวจ๑๖มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๗๒ ง/หน้า ๓๑/๘ มิถุนายน ๒๕๕๓